google/wiki40b huggingface dataset:
Scarabaeus

Utseende

Store og kraftige, langbeinte, vanligvis svarte skarabider. Hodet er stort og bredt, spadeformet, gjerne med kraftige tenner langs forkanten. Pronotum er bredt (bredere enn dekkvingene), ofte med sture punktgroper. Dekkvingene er forholdsvis korte og brede. Beina er kraftige og ganske lange, frambeina er omdannet for graving, med kraftige, skovlaktig pigger på utsiden. Fotleddene på forbeina er forsvunnet.

Levevis

Disse billene er kjent for sin rulling av store møkk-kuler. Når billen finner en kuruke eller annen møkk, klemmer den en del av denne sammen til en ball som er noe større enn billen selv. Denne graves dypt ned og tjener som mat for larven. Ballen forsvares energisk mot konkurrerende biller, og harde kamper kan oppstå. Om grunnen der møkka ligger ikke egner seg for graving, kan billen rulle dem en ganske lang strekning. Den går da baklengs og skyver møkkballen med bakbeina.

Den hellige skarabé

Artene i slektene Scarabaeus og Kheper (ofte kalt pilletrillere på norsk) er store, kraftige biller med skovlformet hode og lange, kraftige bein der framføttene er helt bortredusert. Antikkens egyptere la merke til denne billens energiske arbeid. I den gamle egyptiske mytologien mente man at solen var ein slik ball, som hver dag ble rullet over himmelhvelvingen av en enorm skarabé, guden Kheper. Små skarabé-modeller ble skåret ut i mer eller mindre edle steinslag og brukt som amuletter, blant annet ble de ofte viklet inn i bandasjene rundt mumier, for eksempel på mumiens panne og bryst. Arten Scarabaeus sacer er kjent som den hellige skarabé, men egypternes opprinnelige modell kan like gjerne ha vært en av den metallskinnende artene i underslekten Kheper.

Utbredelse

Denne slekten har flest arter i Afrika. I Europa finnes det 13 arter i middelhavsområdet, på Balkan og områdene nord for Svartehavet.
Bernard Cauchard

Utdannelse

Cauchard utdannet seg som ballettdanser ved Conservatoire National Supérieur de Musique et de Danse i Lyon.

Ballett og teater

Etter å ha blitt uteksaminert fra konservatoriet i Lyon arbeidet Cauchard som danser ved operaballetten i Lyon frem til 1989. Han var medlem av det verdenskjente, svenske dansekompaniet Cullbergbaletten fra 1989 til 1997. Etter å ha etablert seg i Sverige ble han også engasjert av Riksteatern, både som skuespiller og danser, koreograf og regissør. Også andre teaterinstitusjoner samt Sveriges Television har engasjert ham som både danser, skuespiller og regissør.

Tegnspråkteater

Bernard Cauchard har også arbeidet med flere teaterproduksjoner der døve og hørselshemmede teatergjengere har vært en sentral målgruppe. Det svenske Riksteatern har en egen scene for produksjoner som er særlig egnet for et publikum med svekket hørselsevne, kalt Riksteatern Teater Tyst. For denne scenen har Cauchard blant annet tilrettelagt og regissert oppsetninger av Strindbergs Fröken Julie (2012), Åsneskinnet og Mest om djur.

Figurteater

Vårsesongen 2018 satte han og Marionetteaterns mangeårige kunstneriske leder Helena Nilsson opp forestillingen Du och jag på Kulturhuset Stadsteatern i Stockholm. Dette var en figurteaterproduksjon for voksne, og inneholdt også elementer av dans. Cauchard stod selv på scenen, og dette var første gang han opptrådte som figurspiller. Det var imidlertid ikke første gangen han samarbeidet med frigruppen Marionetteatern, som for øvrig feiret sitt 60-årsjubileum i 2018; han har tidligere regissert familieforestillingene Lindansarna (fransk tittel: Les funambules) og Papper for Marionetteatern, uten selv å stå på scenen i disse produksjonene.
Fra 2018 er han engasjert som en av hovedlærerne på et nytt studium i sirkus og figurteater i Åbo i Finland. Det fireårige studiet tilbys fra og med våren 2019 som et samarbeid mellom kunstakademiet (Konstakademin) ved Åbo yrkeshögskola og Yrkeshögskolan Novia.

Film og TV

Som skuespiller har han medvirket i to tv-serier (2009 og 2010) og en kortfilm (2006).

Filmografi

2010 – Dreaming in Mono; tv-serie sendt på svensk fjernsyn (SVT)
2009 – Superhjältejul; julekalender på svensk fjernsyn (SVT)
2006 – Det är min tur nu (kortfilm)
Ischnodora

Utseende

Små til middelsstore, slanke og langbeinte, mørke trebukker, vanligvis med tynne, hvite striper på dekkvingene. Artene kan minne litt om vepser, men ikke så mye som mange andre Clytini. Antennene er spinkle og litt over halve kroppslengden. Pronotum er rundet, lengre enn bredt. Dekkvingene er nokså jevnbrede med rundede "skuldre". Beina er slanke men ikke påfallende lange.

Levevis

Larvene utvikler seg i hard og tørr, død ved på greiner og stammer av løvtrær. De voksne billene besøker gjerne blomster.

Utbredelse

Slekten er utbredt i Sørøst-Asia.
Indigoalvesmett

Beskrivelse

Indigoalvesmetten er en liten langstjertet fugl som forekommer over store deler av det australske kontinentet, fra det sentrale vestre New South Wales og sørvestre Queensland til Vest-Australias kyst. Den holder for det meste til i tørre eller halvtørre områder med krattskog. Fuglen eter for det meste insekter, som maur, småbiller, gresshopper, rettvinger og nebbmunner, men de kan også ete leddyr, som edderkopper og skolopendere.
Arten måler cirka 11,5–13,5 cm og veier omkring 8–11 g. Den viser en høy grad av kjønnsdimorfisme der hannen i hekkedrakt er blå med svarte detaljer, mens ikke-hekkende hanner (har koboltblå stjert), hunner og ungfugler stort sett er gråbrune. Det er lite som skiller de fire underartene, annet enn (for hannene) intensiteten i den blå hekkedrakten. Tre av dem har et sort felt på overgumpen, men ikke nominatformen. Den blir til gjengjeld mest intens koboltblå og fiolettblå. Dette ga opphav til oppfatningen at hannen var polygam, da alle gråbrune individer ble betraktet som hunner.
Indigoalvesmetten hekker kooperativt, ofte med flere hjelpere (som regel unfugler fra tidligere år). Hunnen kan legge opptil fire ganger årlig og kan fø opp mer enn ett kull i året. Hekketiden varer fra august til januar. Parene holder sammen gjennom hekketiden, men er seksuelt promiskuøse. Redet bygges av hunnen og er formet som en oval dome med sideinngang nær toppen. Det består av gress fôret med dun og fjær og er typisk plassert i et kratt 30–250 cm over bakken. Hunnen legger vanligvis 2–4 egg (typisk tre) som hun normalt ruger på i 14–15 dager (12–17 dager). Ungene blir i redet i 10–13 dager og mates av alle medlemmene i gruppen. De er uavhengige etter cirka 40 dager.
I dag omfatter arten et antall taksa som tidligere ble kategorisert som egne arter.
Rowan County (Nord-Carolina)

Historie

Fylket ble dannet i 1753 fra den nordlige delen av fylket Anson County. Det ble navngitt etter Matthew Rowan, fungerende guvernør for North Carolina fra 1753 til 1754.
Opprinnelig var Rowan County et vidstrakt landområde med en uklar vestlig grense. Reduksjonen av fylkets omfang begynte i 1770 da den østlige delen ble kombinert med den vestlige delen av Orange County for å bli Guilford County i North Carolina. I 1771 ble den nordøstlige delen av hva som var igjen av Rowan County til Surry County. I 1777 ble den vestlige delen av Rowan County til Burke County. I 1788 ble den vestlige delen av det nå meget smale fylket til Iredell County. I 1822 ble den østlige delen av det fortsatte minskede fylket til Davidson County. Endelig, i 1836 ble en del av fylket nord for elven South Yadkin River til Davie County. Festivalen «250 Fest» feiret fylkets 250-årsjubileum i 2003.
Kaupang

Kaupang  er et norsk plassnavn som fra begynnelsen betydde handelsplass. (Sammenlign med det svenske ordet köping og det finske ordet kaupunki som betyr by).
Det finnes flere gamle plasser i Norge som har blitt kalt Kaupang, men vanligvis mener man Kaupangen i Skiringssal i Vestfold fylke som er den eldste daterte bydannelsen i Norge. Omfattende arkeologiske undersøkelser har kunnet fastslå at dette er plassen for den tidlige handelsbyen, som var veldig viktig i vikingtiden og kan sammenlignes med Birka i Uppland og Hedeby i Schleswig-Holstein.
Andre eldre norske byer med navnet er Kaupanger i Sogn og Fjordane fylke, berømt for sin stavkirke, og Kaupangen i Trønderheimen (også kjent som Kaupangen i Nidaros) som er opprinnelsen til dagens Trondheim.
Navnformen tilsvares av det svenske köping, man finner det eksempelvis i Köping på Öland som var en viktig handelsplass i vikingtiden.
Madagaskar-månespinner

Utseende

En meget stor (vingespenn 125 – 150 mm, med stjertene blir hannen opptil 25 cm lang) spinner med lange stjerter på bakvingene. Kroppen og vingene er gule, alle vingene med en brunrød øyeflekk. Forvingen har en firkantet, brunrød flekk ved vingespissen og to rader av små, brunrøde flekker langs ytterkanten. Bakvingens bakhjørne er trukket ut til en stjert som ofte er litt vridd, denne er utvidet til en «fane» i spissen. «Skaftet» på stjerten er brunrødt. Puppen er meget stor, tydelig større enn puppen til atlasspinneren (Attacus atlas).

Levevis

Denne spinneren lever i regnskog på Madagaskar, et sterkt truet habitat. Heldigvis er den forholdsvis lett å få til å formere seg i fangenskap, og det drives en del oppdrett av denne arten for samlere, sommerfuglhus og amatør-oppdrettere som ønsker å oppleve å se denne utrolige sommerfuglen klekkes.
Svensk Etanolkemi

Svensk Etanolkemi AB, eller SEKAB, er en svensk produsent av etanol, etanolprodukter som eddiksyre og etylacetat, og etanoldrivstoff som E85. Selskapet er lokalisert i Örnsköldsvik, og eies av et regionalt konsortium som består av Övik Energi, Umeå Energi, Skellefteå Kraft, Länsförsäkringar i Västerbotten, OK Ekonomisk förening og private EcoDevelopment.
Thomas Audo

Bakgrunn

Thomas (Tuma) Audo, sønn av presten Hormozd bar Mikhael, kom fra en kaldeisk-katolsk slekt hvorfra flere biskoper er utgått. Hans onkel Mar Joseph VI Audo var patriark av Babylon, Thomas' bror Israel Audo (død 1941) var fra 1909 metropolitt av Mardin.

Prest

Etter å ha avsluttet presteutdannelsen i Roma (1869–1880) ble Thomas Audo i 1882 ordinert til prest. Han virket så som patriarkalvikar i Aleppo som regens for det syrisk-kaldeiske presteseminar i Mosul.

Erkebiskop

Den 4. september 1892 ble han erkebiskop av Urmia og Salamas. Under den forfølgelsene som  muslimske kurdere bedrev mot kristne assyrere ble han mort slutten av juli 1918 beskutt i gårdsplassen ved sin biskopelige residens, og han døde av sine sør få dager etter.
Tumler

Annet

Verdens mest kjente tumler er utvilsomt TV-helten Flipper fra TV-serien med samme navn. Serien ble sendt på 1960-tallet. Flipper het egentlig Suzy og var en hunntumler.
Helitrans

Historie

Selskapet ble etablert i 1990, og fikk innvilget driftstillatelse av Luftfartsverket året etter. Som helikopterselskap tok Helitrans på seg oppdrag som blant annet montering av GSM-antenner, rovdyrovervåkning, samt transport av personell fra virksomheter som NRK, TV 2, Statkraft og Forsvaret.
Selskapet utvidet driften i 1997, da det gikk til anskaffelse av sitt første fly, en Dornier 228 som ble brukt til å fly mellom Stjørdal og Brønnøysund lufthavn, Brønnøy på vegne av Statoil. Selskapet tok også på seg andre charteroppdrag, blant annet for fotballklubben Rosenborg Selskapets fly, og dets operasjoner ble for øvrig overtatt av Kato Air året etter.
Selskapet utvidet sin virksomhet på ny i 2003 da det kjøpte opp flyfotoselskapet Fjellanger Widerøe Aviation, som blant annet omfattet overvåkingsflyet LN-SFT. Selskapet kjøpte også opp alle innenriksoperasjonene til helikopterselskapet NorCopter, noe som førte til at selskapets flåte ble utvidet. 
Selskapet fløy charterflygninger mellom Ålesund lufthavn, Vigra og Stjørdal på oppdrag fra Helse Sunnmøre en periode i 2007. Helitrans fikk også i oppdrag å trafikkere charterruten mellom Kristiansund lufthavn, Kvernberget, Brønnøysund lufthavn, Brønnøy og Stjørdal etter at Coast Air gikk konkurs. Helitrans trafikkerte disse to rutene, side om side med svenske Direktflyg, begge på vegne av Statoil. Men både Helitrans og [Direktflyg]] ble senere skiftet ut med ruteflyvningene til Widerøe.
Helitrans fløy fra sommeren 2010 til Januar 2011 ruteflyvningene for Vildanden, helt frem til Vildanden gikk konkurs. Helitrans brukte to innleide ATR 42 og tre av sine egne British Aerospace Jetstream 32 på operasjonene for Vildanden, men når konkursen kom leverte begge Helitrans ATR 42-flyene tilbake til sin tyske eier Avanti Air. I 2008 leide Helitrans inn et British Aerospace Jetstream 41 en liten periode, fra det britiske flyselskapet Eastern Airways, som de brukte på charterflyvninger.
Helitrans er heleier av HelikopterDrift.
Helitrans solgte sine tre British Aerospace Jetstream 32 iløpet av første del av 2012, LN-HTB ble solgt til en ukjent kjøper i Afrika og de to siste, LN-FAN og LN-FAQ ble solgt til AIS Airlines. Siden har Helitrans konsentrert seg om å fortsatt bli Norges ledende leverandør av helikoptertjenester.
Norsk Toppfotball

Norsk Toppfotball (NTF) er en interesseorganisasjon som består av fotballklubbene som spiller i Tippeligaen og OBOS-ligaen. Foreningen ble startet i 1972 under navnet Serieforeningen av 1972, men skiftet i november 2001 navn til det nåværende. Målsettingen til NTF er «å være ledende i utviklingen av norsk toppfotball på klubbnivå både sportslig, økonomisk, kommersielt og administrativt».
NTF var i 2005 i store diskusjoner med Norges Fotballforbund om hvem som egentlig hadde rettighetene til de to øverste divisjonene.
Leif Øverland er foreningens administrerende direktør, mens Bjarne Berntsen er styreleder (per 2016).
Maizuru kraftverk

Maizuru kraftverk er et varmekraftverk i Japan, og ligger i Kyoto-distriktet. Installert produksjonseffekt er 900 MW, fordelt på 1 blokk. Operatør er Kansai Electric Power Co Ltd.
Anlegget ble utbygd omkring årene 2000–2003. Brenselkilden er kull. Teknologien er levert av bl.a Melco.
Arnafjorden

Arnafjorden er en fjordarm av Sognefjorden på sørsiden av fjorden i Vik kommune. Den er 8,5 kilometer lang og har en sørvestlig utstrekning. Indre del av fjorden er delt i to fjordarmer, Framfjorden og Indrefjorden. Den lengste av disse er Indrefjorden.
Fjorden har innløp mellom Husstavenes i vest og Eitreneset i øst og ligger mellom fjellene Fagerdalsnipi (1245 moh) og Jambueggi (1145 moh). Et stykke inne i fjorden ligger grenden Arnafjord på vestsiden. Her stuper Breidfossen ned til fjorden. Like forbi Arnafjord deler fjorden seg i Framfjorden og Indrefjorden. Framfjorden går innover til bygden Framfjord. Indrefjorden går inn til gårdene Tenne, Frettheim og Åse. 
Fv92 følger fjorden rundt hele den indre delen og opp til Arnafjord på vestsiden, der veien slutter.
Tsuwano

Tsuwano (japansk: 津和野町, -chō) er en liten by i Japan, i Shimane prefektur. Byen ble grunnlagt på 1300-tallet og har ca 9500 innbyggere. Byen ligger inneklemt i fjellene i en dal med en elv. I byen er det mange vel bevarte samuraihus. I byens bekker er det tusenttals fargeskarpe karper, de sies å være ti ganger så mange som Tsuwanos befolkning.
Tsuwano har to katolske kirker, noe som er nokså uvanlig for japanske småbyer. Den katolske kirke i selve Tsuwano er dedisert til St. Frans Xavier, som misjonerte i landet i 1549–50, og den ligger ved hovedgaten. Santa Maria-kirken ved Otome-passet ble dedisert i 1951 og er del av et minnested for japanske kristne som ble forfulgt og torturert i Tsuwano av regjeringen i Edo- og Meiji-periodene. Her hedres minnet av de 36 japanske kristne som ble myrdet her i 1886. 
Under kristenforfølgelser i Japan ble 153 kristne sendt i eksil fra Nagasaki til Tsuwano, og der ble de truet til å avsverge sin tro. De mest standhaftige ble drept. Til minne om dette lot den tyske jesuittpater Paul Nebel som var sogneprest for Tsuwano ved «Jomfru-passet» (乙女峠, Otome-tōge) i 1951 bygge Maria-kapellet (マリア聖堂, Maria seidō). Den kirken som ligger ved jernbanestasjonen inne i byen ble oppført i 1931 i gotisk stil (津和野カトリック教会, Tsuwano katorikku kyōkai), på det sted der det stod en nedbrent kirke fra 1892. Hver 3. mai går det en prosesjon til ære for martyrene fra kirken til kapellet.
På den andre siden av byen ligger Inari-helligdommen Taikodani i en åsside. Den er en av Japans fem viktigste helligdommer tilegnet guden Inari (Rev) og den nås via en tunnel av Torii (porter), totalt 1174 stykker. En linebane går langs slutningens andre side til ruinene av Tsuwanoslottet på toppen.
Amane Nishi (1829-1997), som ble født i Tsuwano, var en statsmann og filosof i Meiji-tiden.
Liège–Bastogne–Liège 2008

Liège–Bastogne–Liège 2008 var den 94. utgaven av Liège–Bastogne–Liège. Rittet ble arrangert 27. april 2008.
Shimogo vannkraftverk

Shimogo vannkraftverk er et vannkraftverk ved elva Agano i prefekturet Fukushima i det sentrale Japan, nord for Tokyo. Anlegget drives som pumpekraftverk for kraftproduksjon fra to reservoarer. Installert effekt er om lag 1 000 MW, og anlegget drives av selskapet Electric Power Development Company. Okawa-demningen som er en gravitasjonsdam i betong, og demmer opp elva Agano.
Anlegget stod ferdig i 1991. Fallhøyden (hydraulig head) er på 387 meter.
Indiana Beinson

Indiana Beinson er en marginal tegneseriefiguren som opptrer som arkeolog og eventyrer, som ofte samarbeider med sin fetter Langbein og Mikke Mus på deres jungeleventyrer. Figuren er i realiteten en variant av Langbein slik Super-Langbein også er det.
Han er en italiensk Disneyfigur som oppstod for første gang i fortellingen I predatori del tempio perduto i det italienske bladet «Topolino» i 1988. Der ble han kalt «Indiana Pipps» og er en Disneyversjon av filmfiguren Indiana Jones. Noen av tegneseriene har også blitt publisert i USA i «Goofy Adventures», men det varte bare i 17 utgaver. Egentlig så skulle navnet til Indiana Beinson blitt oversatt direkte fra Indiana Pipps til «Indiana Goof» på amerikansk, siden Goofy blir kalt Pippo på italiensk. Navnet ble i stedet Arizona Goof, da redaktøren antageligvis syntes at Indiana Goof var for nært assosiert med Indiana Jones.
Birger jarls tårn

Historiske avbildninger

Begge forsvarstårnene på Riddarholmen sees på Frans Hogenbergs Stockholmutsiktene i Civitates Orbis Terrarum fra 1570-tallet. På Riddarholmens nordre odde synes et av de to forsvarstårnene, med vingmurer mot nordøst og syd. Vingmuren mot nordøst utgjør i dag en del av den sydlige ytterveggen til Överkommissariens hus. Bak berget skimtes det sydlige tårnet. Mellom tårnene langs stranden ligger en rad trehus. Det lille skjæret er nåværende Strömsborg. Husene i forgrunnen tilhører Norrmalm. På 1500-tallet sto forsvarstårnene inntil Riddarfjärdens vann, men på grunn av isostasi står de nå et stykke opp på land.
Tromsø amt

Tromsø amt (også stiftamt) var et norsk amt som ble opprettet i 1844 ved at Senjen og Tromsø fogderi ble skilt ut fra Finmarkens amt og dannet et eget amt. Det nye amtet ble samtidig stiftamt for Tromsø og Finnmark amter.
Amtet ble første gang eget valgdistrikt ved Stortingsvalget 1868.
Ettersom amtene hadde felles amtmann til 1866, regner enkelte kilder feilaktig dette året for opprettelsesåret.
I 1874 ble befolkningens etnisitet og språk beskrevet slik: Amtets fastboende Indvaadere bestaar af Nordmænd, Kvæner og Lapper. I den vestlige Del af Amtet til og med Karlsø og Balsfjordens Herreder bestaar Hovedbefolkningen af Nordmænd, medens den i de østligere Herreder væsentlig er lappisk og kvænsk. I sistnævnte Strøg er kvænsk det almindelige Talesprog, selv blandt de derboende Nordmænd.
Tromsø amt fikk navnet Troms fylke i 1918.
Norgesmesterskapet på ski 2012

Norgesmesterskapet på ski 2012 var norgesmesterskap i de nordiske grenene skihopping, langrenn og kombinert.
Del 1 ble arrangert på Voss, av skiklubbene Bjørgum, Bulken, Eldar, Vargar, Viljar, Voss, Vik og Ørnar.
Del 2 ble arrangert på Fauske. Hopp i stor bakke ble arrangert i Granåsen i Trondheim 7. februar 2012.

Storbakke

Norgesmesterskapet i storbakke for kvinner skulle opprinnelig arrangeres i Vikersund. Grunnet mildvær bestemte derfor Norges Skiforbund at rennet skulle bli flyttet til Midtstubakken. Kollenhopp, som ny arrangør, avholdt rennet med 9 utøvere på plast med is-spor.
Dato: 19. november 2011
Tid: 12:30
Sted: Midtstubakken

Normalbakke

Dato: 24. mars 2012
Tid: 11:30
Sted: Voss

Storbakke

Dato: 7. februar 2012
Tid: 18:45
Sted: Granåsen

Normalbakke

Dato: 24. mars 2012.
Tid: 
Sted: Bavallen, Voss

Laghopp

Dato: 25. mars
Tid:  12:00
Sted: Voss

10 km fristil

Dato: 26. januar
Tid: 10:45
Sted: Voss

Sprint klassisk

Dato: 27. januar
Tid: 13:00
Sted: Voss

15 km skiathlon

Dato: 28. januar
Tid: 11:00
Sted: Voss

3 x 5 km stafett

Dato: 29. januar
Tid:  11:00
Sted: Voss

Lagsprint fristil

Dato: 30. mars
Tid:  10:30
Sted: Fauske

30 km klassisk

Dato: 31. mars
Tid:  13:00
Sted: Fauske

15 km fristil

Dato: 26. januar
Tid: 
Sted: Voss 
*: Siden Andrew Musgrave ikke har norsk statsborgerskap så gikk sølvmedaljen til Ronny Fredrik Ansnes og bronsen til Thomas Alsgaard. Musgrave fikk beholde andreplassen.

Sprint klassisk

Dato: 27. januar
Tid: 
Sted: Voss

30 km skiathlon

Dato: 28. januar
Tid: 
Sted: Voss

3 x 10 km stafett

Dato: 29. januar
Tid:  11:00
Sted: Voss

Lagsprint fristil

Dato: 30. mars
Tid:  10:30
Sted: Fauske

50 km klassisk

Dato: 31. mars
Tid:  15:00
Sted: Fauske
Eksekverbar fil

En eksekverbar fil eller et eksekverbart program (engelsk: executable) er et begrep som benyttes innenfor informasjonsteknologien om en fil som får en datamaskin til «å utføre indikerte oppgaver i henhold til de innkodede instruksjoner». Dette står i kontrast til en datafil, som må leses av et dataprogram for å være meningsfull. Disse instruksjonene er tradisjonelt skrevet i maskinkoden til en mikroprosessor.
Trondhjems Skytterlag

Trondhjems Skytterlag er en skytterklubb fra Trondheim. Laget ble stiftet i 1861.
Gaute Storaas

Bakgrunn

Storaas er utdannet fra Universitetet i Bergen og Berklee College of Music i Boston. Filmografien hans omfatter blant annet spillefilmene Kvinnen i mitt liv (2003), Dom över död man (2012), Victoria (2013) og animasjonsfilmene og TV-seriene om redningskøyta Elias. Storaas har ellers skrevet musikk til både reklame- og kortfilmer og levert vignettmusikk til en rekke fjernsynsprogrammer. Som arrangør og produsent har Storaas bidratt på et stort antall utgivelser av Dimmu Borgir, Turboneger, Sissel Kyrkjebø, M2M og Espen Lind.
Storaas har fått flere utmerkelser for arbeidet sitt, deriblant Nordic Film Composer Award for musikken til Elias og jakten på havets gull som kom i 2010.
Gaute Storaas er jazzpianisten Vigleik Storaas' eldre bror.